32001L0091
L 286/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2001/91/EO НА КОМИСИЯТА
от 29 октомври 2001 година
относно осмо адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (хексахлоретан)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограничения за пускането на пазара и употребата на някои опасни вещества и препарати (1), последно изменена с Директива 2001/90/ЕО на Комисията (2), и по-специално член 2а от нея, въведен с Директива 89/678/ЕИО на Съвета (3) и Директива 97/16/ЕО на Европейския парламент и на Съвета от 10 април 1997 г. относно петнадесето изменение на Директива 76/769/ЕИО относно ограничения за пускането на пазара и употребата на някои опасни вещества и препарати (4),
като има предвид, че:
(1)
Директива 97/16/ЕО забранява употребата на хексахлоретан в производството и обработката на цветни метали, като в същото време разрешава, като дерогация, на държавите-членки да позволяват на териториите си да продължава използването му при определени условия - в самостоятелни алуминиеви леярни и при производството на някои магнезиеви сплави.
(2)
Вече няма нужда от дерогации и приложение I към Директива 76/769/ЕИО следва да се адаптира към техническия прогрес за хексахлоретан като се заличат дерогациите.
(3)
В ограниченията за употребата на хексахлоретан, предвидени от настоящата директива се взема под внимание сегашното състояние на науката и техниката по отношение на подходящи заместители.
(4)
Настоящата директива не засяга законодателството на Общността, предвиждащо минималните изисквания за защита на работниците, съдържащи се в Директива 89/391/ ЕИО (5) на Съвета и базираните на нея специални директиви и по-конкретно Директива 90/394/ЕИО (6) на Съвета, последно изменена с Директива 1999/38/ЕО (7).
(5)
Мерките, предвидени в настоящата директива, са в съответствие със становището на Комитета за адаптиране към техническия прогрес на директивите за премахване на техническите пречки пред търговията с опасни вещества и препарати,
ПРИЕ НАСТОЯЩАТА ДИРЕКТИВА:
Член 1
Приложение I към Директива 76/769/ЕИО се адаптира към техническия прогрес, както е дадено в приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 2002 г. Те незабавно информират Комисията за това. Те прилагат тези разпоредби от 30 юни 2003 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на двадесетия ден от публикуването ѝ в Официалния вестник на Европейските общности.
Член 4
Адресати на настоящата директива са държавите-членки.
Съставено в Брюксел на 29 октомври 2001 година.